एजुसेट डीटीएच खराब, कैसे होगा शिक्षा का विकास
महेंद्रगढ़जिले के सरकारी स्कूलों में लगे अधिकांश एजुसेट डीटीएच देखरेख के अभाव में खराब पड़े हैं। अधिकांश स्कूलों में बिजली सुविधा उपलब्ध नहीं है तो अनेक डीटीएच की बैटरी खराब पड़ी है। इस सिस्टम के खराब होने के कारण बच्चों को शिक्षा संबंधित जानकारी उपलब्ध नहीं हो पा रही है। इससे सरकार शिक्षा विभाग बच्चों को शिक्षा से संबंधित नवीनतम जानकारी विभिन्न विषयों से संबंधित नहीं दे पा रहा है।
सरकारी स्कूलों के बच्चों को उपग्रह आधारित एक समान शिक्षण देने के लिए 2004 में एजुसेट प्रणाली को मंजूरी दी गई थी। 2005-06 से सरकारी स्कूलों में इसे लगाने का कार्य शुरू कर दिया गया। एजुसेट पर किया गया पाठ प्रदेश भर के सरकारी स्कूलों में शिक्षा हासिल करने वाले बच्चों को समान रूप से उपलब्ध होता है।
इस योजना के माध्यम से हरियाणा के सभी स्कूलों को सेटेलाइट के माध्यम से जोड़ा गया था ताकि विद्यार्थियों को सूचना तकनीक के माध्यम से गुणवत्तापरक शिक्षा मिल सके। नियमित रूप से बिजली की आपूर्ति होने उनकी बैटरी खत्म होने से स्कूलों में एजुसेट बंद हो गए। जिले के स्कूलों में लगाए गए काफी एजुसेट चोरी हो चुके हैं। महेंद्रगढ़ खंड की ही बात की जाए तो इसमें लगभग 7-8 एजुसेट चोरी हो चुके हैं, जबकि इनकी देखरेख के लिए एजुसेट चौकीदार भी लगाए गए थे। महेंद्रगढ़ खंड के 24 सीनियर सेकेंडरी स्कूल तथा 124 प्राथमिक स्कूलों में एजुसेट डीटीएच सिस्टम लगाए हुए हैं। उनमें से लगभग 80 प्रतिशत से भी अधिक स्कूलों के एजुसेट सिस्टम धूल फांक रहे हैं। ऐसे में सरकार विभाग द्वारा विद्यार्थियों के हित में खर्च किए गए करोड़ों रुपए का लाभ विद्यार्थियों को नहीं मिल पा रहा है।
एजुसेट को चालू करवाने के लिए प्रयास किए जा रहे हैं
^बच्चोंको शिक्षा संबंधित जानकारी उपलब्ध करवाने को लेकर स्कूलों में एजुसेट सिस्टम लगाए गए थे। अधिकांश सिस्टम की बैट्रियां खराब हो चुकी है। एजुसेट सिस्टम को चालू करवाने को लेकर प्रयास किए जा रहे हैं। -संतोषतंवर, जिला शिक्षा अधिकारी, नारनौल, महेंद्रगढ़।
उस समय इस योजना की देख-रेख की जिम्मेदारी उत्कर्ष नाम की एक संस्था को दी गई थी। इनके लगने के लगभग दो-ढाई वर्ष तक तो एजुसेट सिस्टम काम करते रहे परंतु इसके बाद बिजली व्यवस्था तथा बैट्रियां डेड हो जाने के चलते सिस्टम ने काम करना बंद कर दिया। खराब पड़ी बैटरियों को चार्ज करने के लिए ग्रामीण क्षेत्र के स्कूलों में पूरी बिजली नहीं मिल पा रही है। इसके ठप होने का एक मुख्य कारण सिग्नल नहीं मिलना भी है। जिन स्कूलों में सिस्टम चलते हैं उनको सिग्नल नहीं मिल रहे हैं, ऐसे में बच्चों को सिस्टम चलने का भी कोई लाभ नहीं मिल पा रहा है।
hin_Deva hin_Deva hin_Deva hin_Deva hin_Deva hin_Deva hin_Deva